Държавен вестник, бр. 92, 2009 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  92
УКАЗ № 378
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ За­
конът за изменение и допълнение на Закона за 
културното наследство, приет от ХLI Народно 
събрание на 5 ноември 2009 г.
Издаден в София на 16 ноември 2009 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за 
културното наследство (обн., ДВ, бр. 19 от 
2009 г.; Решение № 7 на Конституционния 
съд от 2009 г. – бр. 80 от 2009 г.)
§ 1. В чл. 14 се правят следните изменения:
1.  В т.  11 думите „Регламент (ЕИО) 
№ 3911/1992 на Съвета от 9 декември 1992 г. 
относно износа на паметници на културата“ и 
„Регламент 3911/1992“ се заменят съответно 
с „Регламент (ЕО) № 116/2009 на Съвета от 
18 декември 2008 г. относно износа на памет­
ници на културата (ОВ, L 39/1 от 10 февруари 
2009 г.)“ и „Регламент 116/2009“.
2. Точка 12 се изменя така:
„12. координира, организира и контролира 
дейността по:
а) връщането на незаконно изнесените 
движими културни ценности – национално 
богатство;
б) опазване на културното наследство, свър­
зано с българската история и култура, извън 
територията на Република България;
в)  мониторинг на недвижими културни 
ценности;
г) методология и определяне на режими за 
опазване на недвижимите културни ценности 
и тяхната среда;“.
3. Точка 13 се изменя така:
„13. съгласува устройствени схеми и планове, 
планове за опазване и управление и проектна 
документация за недвижими културни ценнос­
ти, както и за строежи в техните граници и 
охранителните им зони, в съответствие с разпо­
редбите на този закон и Закона за устройство 
на територията;“.
§ 2. В чл. 15, ал. 1 думите „който е на пря­
ко подчинение на министъра на културата“ се 
заличават.
§ 3. В чл. 16 се правят следните изменения 
и допълнения:
1. Алинея 4 се отменя.
2. В ал. 6 след думите „на Министерството 
на културата“ се добавя „а минималните изис­
квания за заемането на длъжностите „инспек­
тор“ – с Единния класификатор на длъжностите 
в администрацията“. 
§ 4. Член 18 се изменя така:
„Чл.  18. (1) Националният институт за 
недвижимо културно наследство (НИНКН) 
е държавен културен институт с национално 
значение с научноизследователски и експертни 
функции в областта на недвижимото културно 
наследство. Националният институт за недви­
жимо културно наследство може да създава 
филиали на териториален принцип.
(2) Националният институт за недвижимо 
културно наследство е второстепенен разпо­
редител с бюджетни кредити към министъра 
на културата.“
§ 5. Член 19 се изменя така:
„Чл. 19. Националният институт за недви­
жимо културно наследство:
1. подпомага министъра на културата при 
упражняване на неговите правомощия по 
провеждане на държавната политика в област­
та на опазването на недвижимото културно 
наследство; 
2. взаимодейства с културни институти, с 
научни и други организации в страната и в 
чужбина в областта на недвижимото културно 
наследство;
3. провежда научноизследователска дейност 
по издирване и проучване на недвижимото кул­
турно наследство и методология в тази област; 
4. изготвя комплексни оценки и научно 
мотивирани предложения за регистрация на 
недвижими културни ценности;
5. предлага на министъра на културата да 
определи режимите за опазване на недвижи­
мите културни ценности, изготвя проекти на 
планове за опазване и управление, становища 
за съгласувателна дейност, експертизи, планови 
задания, пилотни проекти и други по недвижи­
мото културно наследство;
6. извършва специализирано документиране 
на недвижими културни ценности и дигитали­
зиране на наличната информация за тях;
7. поддържа Националния регистър на не­
движимите културни ценности с национален 
архивен фонд и информационен център; 
8. създава, поддържа и развива автоматизи­
рана информационна система за недвижимото 
културно наследство;
9. осъществява и други правомощия, опре­
делени в закон.“
§ 6. В чл. 20 абревиатурата „НИОНКЦ“ се 
заменя с „НИНКН“.
§ 7. В чл. 57 се правят следните изменения:
1. В ал. 1 в текста преди т. 1 думите „от 
НИОНКЦ, Центъра за подводна археология“ 
се заменят с „от НИНКН“.
2. В ал. 2 думите „от НИОНКЦ“ се заменят 
с „от НИНКН“.
§ 8. В чл. 58 се правят следните изменения: